**Ministru kabineta noteikumu projekta ,, Kārtība un nosacījumi pašvaldību institūciju, finanšu, mantas, tiesību un saistību pārdalei administratīvo teritoriju robežu grozīšanas vai sadalīšanas gadījumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Kārtība, kādā notiek pašvaldību institūciju, finanšu, mantas, tiesību un saistību pārdale administratīvo teritoriju robežu grozīšanas vai sadalīšanas gadījumā” (turpmāk – noteikumu projekts) izstrādāts, pamatojoties uz Administratīvo teritoriju un apdzīvoto vietu likuma 6.panta sesto daļu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabinetā 2019.gada 15.oktobrī izskatīja Vides aizsardzības un reģionālās attīstības ministrijas (turpmāk – VARAM) sagatavoto likumprojektu “Administratīvo teritoriju un apdzīvoto vietu likums”.  2019.gada 21.oktobrī likumprojekts “Administratīvo teritoriju un apdzīvoto vietu likums” (Nr.: 462/Lp13) iesniegts izskatīšanai Latvijas Republikas Saeimā (turpmāk – Saeima).  Saeima 2020.gada 10.jūnijā pieņēma Administratīvo teritoriju un apdzīvoto vietu likumu, kura 6. panta sestajā daļā noteikts, ka Ministru kabinets nosaka kārtību, kādā notiek pašvaldību institūciju, finanšu, mantas, tiesību un saistību pārdale administratīvo teritoriju robežu grozīšanas vai sadalīšanas gadījumā.  Lai regulētu turpmāku administratīvo teritoriju robežu grozīšanu, pārejas noteikumu 11.punkta ceturtajā apakšpunktā noteikts, ka līdz 2021. gada 30. jūnijam izdod šā likuma 6. panta ceturtajā daļā noteiktos noteikumus, kas paredzēs administratīvās teritorijas un novada teritoriālā iedalījuma vienību robežu noteikšanas, grozīšanas un aktualizēšanas, kā arī administratīvā centra statusa maiņas kārtību un nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veicot pašvaldību administratīvo robežu grozīšanu vai sadalīšanu, iespējami vairāki varianti, kuros:   1. **Nav nepieciešama pašvaldību institūciju, finanšu, mantas, tiesību un saistību pārdale,** ja administratīvās teritorijas robežu grozījumus veic Saeima vai Ministru kabinets; ja robežas grozīšanas rezultātā valstspilsēta vai novads un tā teritoriālā iedalījuma vienība saglabā savu statusu un novada teritoriālā iedalījuma vienība netiek pievienota citam novadam vai valstspilsētai; ja tiek veikti “maznozīmīgi” teritoriju grozījumi, kuru veikšanā netiek skartas pašvaldības institūcijas, finanses, tiesības un manta.   Piemēram, lai nodrošinātu Olaines novada administratīvās teritorijas ģeogrāfisko vienotību, administratīvi teritoriālās reformas ietvaros tiks veikti robežu grozījumi, lai akciju sabiedrības “Latvijas valsts meži” īpašumā esošo zemes vienību (meža masīvu) ar kadastra apzīmējumu 80700150034 (uz 2020. gada 1. martu), kura atrodas Ķekavas novadā, iekļautu Olaines novada administratīvajā teritorijā.   1. **Ir nepieciešama pašvaldību institūciju, finanšu, mantas, tiesību un saistību pārdale:** 2. Īstenojot 2021.gada administratīvi teritoriālo reformu:    1. pašvaldības tiek apvienotas, un atbilstoši Administratīvo teritoriju un apdzīvoto vietu likuma pārejas noteikumu 6.punktam novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja. Lai nodrošinātu, ka apvienojamo pašvaldību institūcijas, finanses, manta, tiesības un saistības tiktu uzskaitītas un tiktu kvalitatīvi izstrādāts jaunveidojamā novada administratīvās struktūras projekts, tiek noteikts, ka apvienojamajām pašvaldībām līdz 2021.gada 31.janvārim jāsagatavo reorganizācijas plāna konstatējošā daļa.    2. Administratīvo teritoriju un apdzīvoto vietu likumā noteiktas administratīvās teritorijas, kurām pēc 2021.gada pašvaldību vēlēšanām tiek mainītas teritoriālā iedalījuma vienību robežas (Administratīvo teritoriju un apdzīvoto vietu likuma pielikuma 20., 23., 30., 32., 35. un 36.punkts). 3. Pašvaldības pēc administratīvi teritoriālās reformas realizācijas veic administratīvo teritoriju robežu precizējumus (grozīšanu vai sadalīšanu) un šajā procesā tiek skartas pašvaldības institūcijas, finanses, manta, tiesības un saistības.   Noteikumu projekts sagatavots, lai pašvaldības domei, kura veiks administratīvo teritoriju robežu grozīšanu vai sadalīšanu (turpmāk – reorganizējamā pašvaldība) būtu noteiktas darbības un nosacījumi, kuri jāievēro, veicot institūciju, finanšu, mantas, tiesību un saistību pārdali.  Īstenojot 2021.gada administratīvi teritoriālo reformu, pašvaldības tiek apvienotas, tādējādi atbilstoši Valsts pārvaldes iekārtas likuma 15.panta trešajā daļā noteiktajam regulējumam pašvaldības tiek reorganizētas apvienojot. Šajā gadījumā noteikumu projekta kontekstā iegūstošā pašvaldība ir tā, kurā ir lielākais iedzīvotāju skaits atbilstoši aktuālajiem Iedzīvotāju reģistra datiem, kā tas noteikts Administratīvo teritoriju un apdzīvoto vietu likuma pārejas noteikumu 6.punktā.  Reorganizācijas plāna konstatējošā daļa tiek izstrādāta pašvaldības domes priekšsēdētāja vadībā:   1. Īstenojot 2021.gada administratīvi teritoriālo reformu - līdz 2021.gada 31.janvārim; 2. pēc administratīvi teritoriālās reformas realizācijas, veicot administratīvo teritoriju robežu precizējumus (grozīšanu vai sadalīšanu) - mēneša laikā pēc tam, kad stājies spēkā normatīvais akts par attiecīgās administratīvās teritorijas robežu grozīšanu vai sadalīšanu.   Reorganizācijas plāna konstatējošajā daļā saistībā ar administratīvo teritoriju robežu grozīšanā vai sadalīšanā skarto teritoriju tiek uzskaitītas reorganizējamās pašvaldības:   1. **institūcijas,** norādot to veidu (iestāde, struktūrvienība, kapitālsabiedrība, cits), atrašanās vietu, kompetenci, finansējuma apjomu un avotu pašvaldības budžetā konkrētajā saimnieciskajā gadā, grāmatvedības attaisnojuma dokumentus, kuri ir pašvaldības rīcībā, kas pamato institūcijas statusu jeb piederību, ailē “Cita būtiska informācija” iekļaujama informācija par ietekmi un sekām uz institūciju darbību, tai skaitā, darbiniekiem; 2. **manta** (nekustamie īpašumi (būves, dzīvokļu īpašumi, zemes vienības) un kustamie īpašumi, norādot nepieciešamos datus, sākotnējo uzskaites vērtību, uzkrāto nolietojumu, uzskaites (atlikušo) vērtību, esamību un vērtību pamatojošos grāmatvedības attaisnojuma dokumentus, kuri ir pašvaldības rīcībā (piemēram, pamatlīdzekļu sākotnējās atzīšanas dokumentu, grāmatvedības reģistru informācija (piemēram, pamatlīdzekļu uzskaites kartiņas), kā arī citu būtisku informāciju, piemēram izmantošanas mērķi, apgrūtinājumus; 3. **saistības,** norādot aizņēmumu, galvojumu un citu ilgtermiņa un īstermiņa saistību mērķi, aizdevēju, saistību ilgumu un apmēru, grāmatvedības attaisnojuma dokumentus, kuri ir pašvaldības rīcībā, kas pamato saistību esamību un apmēru, kā arī citu būtisku informāciju.   Attiecībā uz **valsts budžeta, Eiropas Savienības fondu un citas ārvalstu finanšu palīdzības** **projektiem:**   1. kuru īstenošana pabeigta, bet saistības vēl turpinās, 2. kuru īstenošana ir uzsākta un tiek turpināta, 3. kuriem nav zināmi rezultāti vai nav noslēgti līgumi,   nepieciešams norādīt projekta nosaukumu un mērķi, ja noslēgts līgums, tad līguma noslēgšanas datumu, numuru un līgumslēdzēja institūciju, projekta īstenošanas termiņu, finansējuma apmēru un sadalījumu (finanšu instruments, valsts budžets, pašvaldības budžets). Attiecībā uz saistībām, ko pašvaldība uzņēmusies ar projekta īstenošanas līgumu par projektā radīto vērtību uzturēšanu/ saglabāšanu, jānorāda to apmērs un saistību laika periods pēc projekta īstenošanas.  Reorganizējamai pašvaldībai konstatējošās daļas sagatavošanai, plānojot mantas, iestāžu un struktūrvienību nodošanu atbilstoši normatīvo aktu prasībām, nepieciešams izvērtēt grāmatvedības uzskaitē esošās iestādes, struktūrvienības, mantu, saistības. Reorganizācijas plāna konstatējošās daļas izstrādei jāpiemēro Ministru kabineta 2018. gada 13. februāra noteikumi Nr.87 “Grāmatvedības uzskaites kārtība budžeta iestādēs”, iekļaujot visus pamatlīdzekļus un materiālās vērtības, kuru uzskaite tiek veikta gan bilances, gan zembilances posteņu sastāvā, kas attiecināmi uz nodalāmo teritoriju.  Ņemot vērā, ka inventarizācija ir būtisks institūcijas iekšējās kontroles sistēmas elements, kuras laikā nosaka visas pašvaldības īpašumā un lietojumā esošās mantas apjomu dabā, veic datu salīdzināšanu ar publiskajiem reģistriem, kā arī salīdzina debitoru un kreditoru prasījumu un saistību summas, reorganizējamai pašvaldībai jāveic visu nododamo objektu – pašvaldības institūciju, mantas (nekustamo un kustamo) īpašumu, tiesību un saistību – inventarizācija, ietverot arī attaisnojuma dokumentu inventarizāciju un sagatavošanu nodošanai iegūstošajai pašvaldībai. Inventarizācijas procesa kvalitatīvai veikšanai reorganizējamā pašvaldība plāno inventarizācijas procesu, sagatavojot jaunas vai izmantojot jau esošās gadskārtējās inventarizācijas veikšanas instrukcijas, piesaistot kvalificētus speciālistus, nosakot inventarizācijas komisijas locekļu uzdevumus un to izpildes termiņus, vienlaikus nodrošinot atbilstošas kontroles procedūras. Nepieciešamības gadījumā pašvaldība var pieaicināt zvērinātu revidentu.  Sagatavojot reorganizācijas plāna konstatējošo daļu, reorganizējamai pašvaldībai ieteicams vienlaikus veikt izvērtējumu par pašvaldības funkciju izpildei nepieciešamo lietu kopumu.  Par darbiniekiem Darba likuma 117.panta otrajā daļā noteikts, ka valsts pārvaldes iestāžu vai pašvaldību administratīva reorganizācija, kā arī vienas iestādes administratīvo funkciju nodošana otrai iestādei nav uzskatāma par uzņēmuma pāreju un pati par sevi nevar būt par pamatu darba līguma uzteikumam. Likuma “Par pašvaldībām” pārejas noteikumu 3.punkts paredz, ka visām iepriekšējās pašvaldības ieceltajām amatpersonām un visiem pašvaldības iestāžu un uzņēmumu darbiniekiem ir tiesības turpināt darba attiecības neatkarīgi no domes (padomes) nomaiņas.  Lai nodrošinātu 2021.gada administratīvi teritoriālās reformas ietvaros veicamo pašvaldību reorganizācijas procesu, šie noteikumi paredz, ka apvienojamās pašvaldības atbilstoši šo noteikumu I., II. un VI. nodaļās noteiktajam sagatavo reorganizācijas plāna konstatējošo daļu un līdz 2021.gada 31.janvārim to iesniedz pašvaldībai, kurā ir lielākais iedzīvotāju skaits atbilstoši aktuālajiem Iedzīvotāju reģistra datiem uz 2021. gada 1. janvāri.  Apvienojamo pašvaldību domju priekšsēdētāji ir atbildīgi, lai tiktu sniegta visa informācija, kas nepieciešama jaunveidojamā novada pašvaldības administratīvās struktūras projekta izstrādei.  Pašvaldības reorganizācijas plāna konstatējošā daļa tiek sagatavota, lai, izvērtējot tajā iekļauto informāciju, izstrādātu kopīgu jaunveidojamā novada pašvaldības administratīvās struktūras projektu. Atbilstoši Ministru kabineta 2020.gada 15.septembra noteikumiem Nr.577 “Kārtība, kādā administratīvi teritoriālās reformas ietvaros pašvaldībām piešķir valsts mērķdotāciju kopīga jaunveidojamā novada pašvaldības administratīvās struktūras projekta izstrādei” tajā nepieciešams ietvert informāciju par visu apvienojamo pašvaldību institūciju (iestāžu, struktūrvienību, kapitālsabiedrību, u.c.) darbību, kompetenci, finansējumu u.c. aspektus. Pamatojoties uz reorganizācijas plāna konstatējošās daļas izvērtējumu un ievērojot labas pārvaldības principu, apvienojamajām pašvaldībām savstarpēji sadarbojoties jāsagatavo kopīgs jaunveidojamā novada pašvaldības administratīvās struktūras projekts, kurā tiks ietverts turpmākās darbības modelis jaunveidojamā novadā, kā arī izvērtēta institūciju reorganizācijas nepieciešamība.  Pašvaldībām par administratīvās struktūras projekta izstrādi, kas ietver reorganizācijas plāna konstatējošās daļas informāciju un turpmākajām ar reorganizāciju saistītajām darbībām, ieteicams izmantot VARAM izstrādāto metodiku jaunveidojamo novadu darbības uzsākšanai, kas būs publicēta VARAM tīmekļa vietnē <https://www.varam.gov.lv/lv/atr-planosanas-platforma>.  Reorganizācijas plāna konstatējošā daļa mēneša laikā ir jāapstiprina reorganizējamās pašvaldības domē. Gadījumā, ja dome to nevar apstiprināt, ņemot vērā, ka domes priekšsēdētājs ir atbildīgs par reorganizācijas plāna sagatavošanas, izpildes koordināciju un organizēšanu, atbilstoši likuma “Par pašvaldībām” 93.pantam, kad saņemts vides aizsardzības un reģionālās attīstības ministra pieprasījums, domes priekšsēdētājam septiņu dienu laikā ir pienākums sniegt rakstveida paskaidrojumu par pieļautajiem Ministru kabineta noteikumu pārkāpumiem, kā arī saskaņā ar likuma “Par pašvaldībām” 65.pantu, ja domes priekšsēdētājs nepilda Ministru kabineta noteikumus, vides aizsardzības un reģionālās attīstības ministram ir tiesības pieprasīt domes priekšsēdētāja atbrīvošanu no amata .  Reorganizācijas plāna konstatējošā daļa piecu darba dienu laikā jānosūta zināšanai iegūstošās pašvaldības domei, VARAM un jāpublicē pašvaldības tīmekļa vietnē. Lai nodrošinātu informācijas pieejamību un atklātību, reorganizācijas plāna konstatējošo daļu VARAM publicē arī savā tīmekļa vietnē.  Noteikumu III. daļā tiek precizēti papildus nosacījumi pašvaldībām, kuras reorganizācijas rezultātā tiek sadalītas, nododot iegūstošajai pašvaldībai teritoriālo vienību vai tās daļu, kas attiecināms uz:   1. Administratīvo teritoriju un apdzīvoto vietu likumā noteiktajām administratīvajām teritorijām, kurām pēc 2021.gada pašvaldību vēlēšanām tiek mainītas teritoriālā iedalījuma vienību robežas (Administratīvo teritoriju un apdzīvoto vietu likuma pielikuma 20., 23., 30., 32., 35. un 36.punkts); 2. Pašvaldībām, kuras pēc administratīvi teritoriālās reformas realizācijas veiks administratīvo teritoriju robežu precizējumus (grozīšanu vai sadalīšanu).   Šajos gadījumos reorganizējamām pašvaldībām, pamatojoties uz reorganizācijas plāna konstatējošā daļā ietverto informāciju, mēneša laikā jāsagatavo reorganizācijas plāna lemjošās daļas projekts, ievērojot šo noteikumu 12.punktā ietvertos pamatprincipus un nosacījumus, tomēr var būt situācijas, kad ir nepieciešamība vienojoties lemt citādi.  Noteikumos noteiktie pamatprincipi un nosacījumi uzskatāmi kā vadlīnijas reorganizējamās pašvaldības mantas, institūciju, finanšu līdzekļu, tiesību un saistību sadalei.  Attiecībā uz noteikumu 12.1. un 12.3. apakšpunktā noteikto, lai nodrošinātu vienveidīgu minēto normu izpratni un piemērošanu attiecībā uz mantu, tad šajās normās ar kustamo mantu apzīmētas lietas, kuras var pārvietot no vienas vietas uz otru, ārēji nebojājot (piemēram, skapis, krēsls, dators), nekustamā manta - lietas, kuras bez ārējas bojāšanas nav iespējams pārvietot vai kuras vispār nav pārvietojamas (piemēram, zemesgabals, ēka).  Iegūstošai pašvaldībai nododot iestādi vai struktūrvienību, nodod ar šo iestādi vai struktūrvienību saistīto kustamo un nekustamo mantu. Ņemot vērā, ka iestādei vai struktūrvienībai ir nepieciešams materiāltehniskais nodrošinājums, tai skaitā ir gan kustama, gan arī nekustama manta, lai tā spētu nodrošināt tai noteikto funkciju izpildi.  Attiecībā uz 12.5.apakšpunktu norādām, ka līguma izpildes vieta ir saistību izpildīšanas vieta, kas norādīta līgumā. Piemēram, ja līguma priekšmets ir ielas rekonstrukcija, tad līguma izpildes vieta ir pašvaldība, kurā konkrētais ielas posms atrodas.  Par 12.6.apakšpunktā norādīto valsts budžeta, Eiropas Savienības fondu un citu ārvalstu finanšu instrumentu līdzfinansēto projektu (saistību) sadalīšanu, jāņem vērā, ka to sadalīšana vērtējama, ņemot vērā līguma nosacījumus. Veidojas vairāki jauni projekti, bet sākotnējais projekts beidz pastāvēt, nesasniedzis mērķi, kā rezultātā, piemēram, var tikt piemērota izmaksātā Eiropas Savienības fondu finansējuma atgriešana. Pēc uzraudzības perioda beigām un projektam sasniedzot mērķi, finansējuma saņēmējs var dalīt projekta mantu, t.sk. pašvaldības var vienoties un paredzēt savstarpējas kompensācijas u.c. mehānismus, bet līdz projekta beigām tajā ir jābūt vienam finansējuma saņēmējam ar pilnu atbildību par projektā plānoto rezultātu sasniegšanu. Reorganizējamā pašvaldība, īstenojot projektus un slēdzot līgumus vai vienošanās par finansējuma piešķiršanu, uzņēmusies noteiktus priekšnosacījumus, piemēram, nodrošināt projekta iesniegumam atbilstošu projektā plānoto darbību ieviešanu, nodrošināt projektā sasniegto rezultātu ilgtspēju, saglabāt projektā radīto vērtību īpašumtiesības, uzglabāt ar projekta īstenošanu saistīto dokumentāciju u.c., tādējādi tie ir jāievēro un reorganizācijas process nevar šo atcelt.  Tādējādi iegūstošā pašvaldība kā tiesību pārņēmējs pārņem visas ar projektu uzņemtās saistības un ir atbildīga par projekta mērķu sasniegšanu un uzturēšanu.  Jāņem vērā, ka Eiropas Savienības fondu un citas ārvalstu finanšu palīdzības projektos finansējuma saņēmējiem spēkā esošie līgumi vai vienošanās jau šobrīd nosaka pienākumu informēt sadarbības iestādi vai atbildīgo iestādi par būtiskām izmaiņām projektā, šī pieeja attiecināma arī uz visiem projektiem. Vienlaikus jāņem vērā, ka izmaiņas līgumā vai vienošanās par projekta īstenošanu pirms gala vienošanās nepieciešams oficiāli saskaņot ar atbalsta sniedzēju/līgumslēdzēju, ņemot vērā katra projekta īstenošanas nosacījumus un saistību specifiku, lai neradītu riskus projektu izdevumu attiecināmībai līdz pilnīgai līgumsaistību izpildei (gan projektu īstenošanas laikā, gan pēc to pabeigšanas).  Par saistību sadalīšanu jāvienojas iesaistītajām pašvaldībām, jo tām ir noslēgti līgumi ar nosacījumiem uz kuru pamata šīs saistības ir izveidojušās, un tas ir būtisks faktors saistību pārdalei.  Gadījumā, ja var identificēt, ka, piemēram, ceļa posms, ēka atradīsies iegūstošās pašvaldības teritorijā, tad gan ēku, ceļu posmu, gan attiecīgās saistības, t.sk. arī to atmaksa, jāpārņem iegūstošajam novadam. Gadījumā, kad notiek saistību sadalīšana, pašvaldībām ir savstarpēji jāvienojas. Saistību pārņemšana gadījumā, ja projekta finansēšanai ir izsniegts aizdevums, kura atmaksa vēl turpinās, tad atmaksu veic tā pašvaldība, kurai tas piekritīgs.  Nododot saistības, kas izriet no projekta īstenošanas, piemēram, kredīta atmaksas, jānodod projekta īstenošanas rezultātā radītā manta (vērtība). Vienlaikus vēršam uzmanību, ka no pārraudzības viedokļa ir nepieciešams nodrošināt izsekojamību saistību un vērtību (mantas) pārņemšanai un radīto vērtību (mantas) nodošanai un to ilgtspējai.  Ņemot vērā, ka reorganizācijas process var būt arī pakāpenisks, tad īstermiņa saistības sedz tā pašvaldība, kurai tās ir piekritīgas. Par šo jāvienojas pašvaldībām, ņemot vērā reorganizācijas norisi laika posmā. Piemēram, ja ēka iegūstošai pašvaldībai tiek nodota novembrī, tad piekritīgie un attiecināmie rēķini par septembri jāapmaksā reorganizējamai pašvaldībai  Piemēram, Aglonas, Limbažu un Inčukalna novada pašvaldībām, īstenojot 2021.gada administratīvi teritoriālo reformu, tiek veiktas teritoriālā iedalījuma vienību robežu izmaiņas, tādēļ pašvaldībām savstarpēji jāvienojas, uz kuru pašvaldību kā jauno finansējuma saņēmēju tiek pārslēgts līgums vai arī tiek plānots savstarpējas kompensācijas mehānisms, kas tiek risināts vienošanās ceļā, izvērtējot līgumu nosacījumus, pakalpojumu sniegšanu attiecīgajā teritorijā un apmērā, nodrošinot pakalpojumu pieejamību un nepārtrauktību.  Atsevišķu līgumu grozījumi izvērtējami pašvaldībām. Gadījumā, ja nevar projektu dalīt daļās, tad to var realizēt projektā noteiktā pašvaldība, bet iegūstošais novads slēdz līgumu par konkrētas daļas atmaksu vai parāda segšanu attiecībā uz savai teritorijai piekritīgo daļu.  Attiecībā uz nepieciešamību reorganizēt kapitālsabiedrības atbilstoši izmaiņām teritoriālajā sadalījumā, lai nākotnē būtu iespējams nodrošināt pakalpojumus (piemēram, siltumapgādes, ūdensapgādes un kanalizācijas) atsevišķi, pašvaldībām jau 2020.gadā ir jāizvērtē, kāds risinājums ir labāks, lai nodrošinātu novadu iedzīvotāju vajadzības.  Noteikumu 12.8.apakšpunkts paredz, ka pašvaldības var veikt tiešās līdzdalības pārvērtēšanu kapitālsabiedrībās atbilstoši Publiskas personas kapitāla daļu un kapitālsabiedrību pārvaldības likumā noteiktajam un, izvērtējot iespējamos turpmākos risinājumus, var veikt kapitālsabiedrības reorganizēšanu sadalīšanas procesā (sadalot kapitāldaļas un savstarpēji vienojoties), noslēdzot reorganizācijas līgumu atbilstoši Publiskas personas kapitāla daļu un kapitālsabiedrību pārvaldības likumā un Komerclikumā noteiktajam. Pēc sadalīšanas procesa realizācijas nepieciešams veikt kapitāldaļu turētāju pārreģistrāciju komercreģistrā, kuru ieteicams veikt līdz kalendārā gada beigām.  Tiešās līdzdalības pārvērtēšanu kapitālsabiedrībās var veikt reorganizējamā pašvaldība pirms reorganizācijas veikšanas, kā arī nepieciešamības gadījumā – iegūstošā pašvaldība pēc reorganizācijas procesa veikšanas. Uzsveram, ka līdzdalības pārvērtēšana nav atkārtoti jāveic, ja tā ir izdarīta gada laikā līdz reorganizācijas procesa veikšanai vai jau šāda līdzdalības pārvērtēšana ir uzsākta.  Gadījumā, ja tiek mainīts kapitālsabiedrības daļu turētājs, tad jāveic nepieciešamie precizējumi pašvaldību izsniegtajos galvojuma līgumos, atbilstoši galvojuma līgumos atrunātajai procedūrai, gadījumos, ja mainās daļu turētājs. Šīs saistības arī jāiekļauj reorganizācijas plāna 3.pielikumā. Jāņem vērā, ka iegūstošajai pašvaldībai ir pienākums, pārņemot reorganizējamās pašvaldības kapitālsabiedrības daļas, pēc kapitāldaļu pārreģistrēšanas komercreģistrā, sniegt galvojumu un ķīlu par šīs kapitālsabiedrības uzņemtajām valsts aizdevuma saistībām.  Nodrošinot, ka iegūstošā pašvaldība ir informēta un varētu izvērtēt reorganizācijas plāna konstatējošās daļas atbilstību faktiskajai situācijai, reorganizējamā pašvaldība izveido reorganizācijas komisiju, tajā iekļaujot vienādu skaitu amatpersonu no reorganizējamās pašvaldības un iegūstošās pašvaldības. Saskaņā ar Eiropas vietējo pašvaldību hartu 6.panta pirmo daļu savas iekšējās struktūras vietējām varām ir atļauts noteikt pašām, līdz ar to reorganizācijas komisijā iekļaujamās amatpersonas nosaka pati pašvaldība. Piemēram, tās, kuras ir vislabāk informētas par pašvaldības institūcijām, nekustamajiem īpašumiem, saistībām – izpilddirektors, galvenais grāmatvedis, iekšējais auditors. Var iekļaut arī atsevišķu iestāžu vadītājus.  Reorganizācijas komisijas sēdes tiek protokolētas. Reorganizācijas komisija izvērtē reorganizācijas plāna konstatējošās daļas atbilstību faktiskajai situācijai, proti, vēlreiz pārbauda attiecīgos datus reorganizācijas plāna konstatējošajā daļā. Konstatējot neatbilstību faktiskajai situācijai, reorganizācijas komisija veic nepieciešamās korekcijas reorganizācijas plāna konstatējošajā daļā.  Gadījumā, ja reorganizācijas komisijai ir domstarpības un tā mēneša laikā nevar vienoties par reorganizācijas komisijas sastāvu vai par kādu no reorganizācijas plāna lemjošās daļas projekta punktiem, tas tiek norādīts reorganizācijas komisijas sēdes protokolā. Par šādu situāciju reorganizējamā pašvaldība rakstiski informē VARAM un iegūstošo pašvaldību.  Gadījumā ja reorganizējamā pašvaldība nespēs vienoties par institūciju, finanšu, mantas, tiesību un saistību pārdali ar iegūstošo pašvaldību, lēmumu par reorganizācijas plānu un tā īstenošanu pieņems Ministru kabinets.  Ņemot vērā, ka noteikumu 13.punktā noteikts, ka reorganizācijas procesā iesaistītajām pašvaldībām lēmums par reorganizācijas plāna lemjošās daļas apstiprināšanu jāpieņem ne vēlāk kā četru mēnešu laikā līdz kārtējā saimnieciskā gada beigām. Noteikumu projekts paredz, ka arī gadījumā, ja reorganizācijas komisija nevar vienoties par kādu no reorganizācijas plāna lemjošās daļas projekta punktiem, tas tiek norādīts sēdes protokolā un reorganizējamā pašvaldība piecu darba dienu laikā par to rakstiski informē VARAM un iegūstošo pašvaldību.  VARAM, uzraugot pašvaldību darbību un sekojot līdzi reorganizācijas procesam, un saņemot pašvaldību lēmumus, kurā sniegta informācija par kādu no reorganizācijas plāna lemjošās daļas vai punkta neapstiprināšanu, izvērtēs situāciju un gatavos atsevišķus Ministru kabineta noteikumus par attiecīgo reorganizācijas plāna lemjošas daļas sadaļu vai punktu. VARAM ieskatā četru mēnešu termiņš jautājuma sagatavošanai un virzībai Ministru kabinetā ir pietiekams. Attiecīgi Ministru kabinets ar noteikumiem noteikts, kas un kādā termiņā tiek nodots.  Pašvaldībām, pieņemot lēmumu par reorganizācijas plāna lemjošās daļas apstiprināšanu, tas piecu darbdienu laikā jānosūta otrai iesaistītajai pašvaldībai un VARAM zināšanai, kā arī jāpublicē pašvaldības tīmekļa vietnē, informējot par reorganizācijas procesa norisi un plānoto gaitu (pakāpenisku vai līdz ar saimnieciskā gada beigām).  Lai nodrošinātu darbības nepārtrauktību un veiktu citus normatīvajos aktos noteiktos uzdevumus, reorganizācijas plānā noteiktās pašvaldības nodrošina reorganizējamās pašvaldības domes pieņemtā lēmuma izpildi.  Reorganizējamai un iegūstošai pašvaldībai lēmums par reorganizācijas plāna lemjošās daļas apstiprināšanu jāpieņem ne vēlāk kā četru mēnešu laikā. Reorganizācijas plāna izpildes termiņš tiek noteikts līdz kārtējā saimnieciskā gada beigām.  Ievērojot reorganizācijas plāna lemjošajā daļā noteiktos plānotos nodošanas termiņus, reorganizējamās pašvaldības priekšsēdētājs un iegūstošās pašvaldības domes priekšsēdētājs paraksta pieņemšanas un nodošanas aktus par pašvaldību institūciju, finanšu, mantas, tiesību un saistību pārņemšanu, kuros uzskaita attaisnojuma dokumentus, kuru atvasinājumi tiek nodoti. Līdz ar to reorganizējamās pašvaldības institūcijas, finanses, manta, tiesības un saistības pāriet iegūstošai pašvaldībai pēc tam, kad reorganizējamās pašvaldības un iegūstošās pašvaldības domes priekšsēdētāji parakstījuši pieņemšanas un nodošanas aktus.  Attiecībā uz reorganizējamo institūciju dokumentu saglabāšanu jāuzsver, ka saskaņā ar Arhīvu likuma 7.panta otro prim daļu pastāvīgi glabājamos dokumentus nodoto funkciju un uzdevumu izpildes nodrošināšanai var turpināt glabāt iegūstošā pašvaldība kā reorganizētās pašvaldības tiesību un saistību pārņēmējs, ja dokumentu glabāšanai ir nodrošināti attiecīgi apstākļi un saņemta Latvijas Nacionālā arhīva atļauja.  Robežu grozīšanas vai sadalīšanas gadījumā iegūstošai pašvaldībai piekrītošos nekustamos īpašumus vispārējā kārtībā ieraksta zemesgrāmatā uz iegūstošās pašvaldības vārda. Atbilstoši vispārējam regulējumam nostiprinājuma lūgums ar tam pievienotu pieņemšanas un nodošanas aktu par attiecīgajiem nekustamajiem īpašumiem, iesniedzams par katru nekustamo īpašumu, atbilstoši tam ir izstrādāta valsts vienotās datorizētās zemesgrāmatas funkcionalitāte. Gadījumā, ja kadastra objekts (nekustamais īpašums, t.sk. zemes vienība, būve, dzīvokļa īpašums) nav reģistrēts Zemesgrāmatā, tad attiecīgi iegūstošā pašvaldība vēršas Valsts zemes dienestā ar lūgumu aktualizēt datus Kadastra informācijas sistēmā par katru nekustamo īpašumu, pievienojot iesniegumu; izziņu, kas apliecina, ka kadastra objekts ir pašvaldības bilancē; nodošanas pieņemšanas aktu; kā arī sarakstu par tiem kadastra objektiem, kas ir reģistrēti tikai Kadastra informācijas sistēmā (nav reģistrēti zemesgrāmatā) atbilstoši šo noteikumu 2. pielikumam.  Izdevumi, kas saistīti ar īpašumu reģistrāciju zemesgrāmatā un datu aktualizāciju Kadastra informācijas sistēmā pašvaldības, sedz no sava budžeta līdzekļiem.  Administratīvi teritoriālās reformas ietvaros šo izdevumu segšanai pašvaldības varēs izmantot vienreizējo dotāciju, kas paredzēta, lai līdzfinansētu administratīvi teritoriālās reformas īstenošanas rezultātā radušos administratīvos izdevumus, pašvaldībām apvienojoties.  Reorganizējamās pašvaldības dome pēc reorganizācijas plāna izpildes pabeigšanas piecu darba dienu laikā iesniedz VARAM publicēšanai savā tīmekļa vietnē un publicē pašvaldības tīmekļa vietnē, informāciju par attiecīgā reorganizācijas plāna izpildi, norādot iegūstošajai pašvaldībai nodotās institūcijas, mantu, tiesības un saistības un to nodošanas datumu.  Tādejādi informācija par attiecīgā reorganizācijas plāna izpildi tiek iesniegta tad, kad tas ir pilnībā pabeigts – pašvaldības institūcijas, finanses, manta, tiesības un saistības ir nodotas iegūstošajai pašvaldībai līdz kārtējā saimnieciskā gada beigām.  Attiecībā uz pašvaldības slēguma pārskatu sagatavošanu tiek noteikts, ka gadījumā, ja reorganizācijas datums atbilst pārskata periodam – no 01.01.2021. līdz 31.12.2021., iegūstošā pašvaldība sagatavo reorganizējamās pašvaldības gada pārskatu vispārīgā kārtībā un iesniedz to Likumā par budžetu un finanšu vadību 30.panta trešajā daļā noteiktajā termiņā. Ja pārskata periodi atšķiras, piemēram, reorganizācija tiek pabeigta 15.oktobrī, iegūstošā pašvaldība nodrošina reorganizējamās pašvaldības slēguma pārskata sagatavošanu atbilstoši Likumā par budžetu un finanšu vadību 30.panta divpadsmitajā daļā noteiktajam t.i. reorganizējot pašvaldību, normatīvajos aktos noteiktā atbildīgā institūcija triju mēnešu laikā no attiecīgās pašvaldības reorganizācijas datuma iesniedz Valsts kasei ePārskatu sistēmā attiecīgo darbības slēguma pārskatu.  Sagatavojot starpperiodu (slēguma) finanšu pārskatu, reorganizējamā pašvaldība sagatavo detalizētus papildinājums pieņemšanas nodošanas aktam no grāmatvedības uzskaites.  Administratīvi teritoriālās reformas īstenošanas ietvaros reorganizējamās pašvaldības (Limbažu novads, Preiļu novads, Siguldas novads) sagatavo slēguma pārskatu, jo reorganizācijas periods atšķiras no gada pārskata perioda.  Attiecībā uz Administratīvo teritoriju un apdzīvoto vietu likumā noteiktajām administratīvajām teritorijām, kurām tiek mainītas teritoriālā iedalījuma vienību robežas (Administratīvo teritoriju un apdzīvoto vietu likuma pielikuma 20., 23., 30., 32., 35. un 36.punkts) uzsveram, ka šajās teritorijās reorganizācijas procesu var veikt, sākot ar 2021.gada 1.jūliju.  Šī procesa nodrošināšanai paredzētas sekojošas darbības:   1. saskaņā ar Administratīvo teritoriju un apdzīvoto vietu likuma Pārejas noteikumu 27.punktu Aglonas, Limbažu un Inčukalna novada pašvaldībām ir pienākums līdz 2020.gada 1.oktobrim iesniegt VARAM visu informāciju, kas nepieciešama institūciju, finanšu resursu, mantas, kā arī tiesību un saistību pārdales apjomu apzināšanai. Pašvaldība informāciju var iesniegt, izvēloties formu pēc saviem ieskatiem. VARAM ieteikums ir minētajām pašvaldībām šo informāciju sagatavot tā, lai to var izmantot sagatavojot reorganizācijas plāna konstatējošo daļu par atdalāmajām teritorijām, kā tas noteikts noslēgumu jautājumu 23.punktā. 2. Aglonas novada pašvaldība attiecībā uz Grāveru pagastu, Kastuļinas pagastu un Šķeltovas pagastu, Inčukalna novada pašvaldība attiecībā uz Vangažu pilsētu un Limbažu novada pašvaldība attiecībā pret Skultes pagastu veic nodalītu 2021.gada budžeta plānošanu un grāmatvedības uzskaiti, kā arī veicot 2020.gada inventarizāciju norāda mantas šķirtību par katru reorganizējamo teritoriju atsevišķi.   Atbilstoši noteikumu projekta 23.punktam Aglonas, Limbažu un Inčukalna novada pašvaldībām jāsagatavo reorganizācijas plāna konstatējošā daļa atbilstoši šo noteikumu I. un II. nodaļā noteiktajam un līdz 2021.gada 31.janvārim iesniedz tai pašvaldībai, kurā ir lielākais iedzīvotāju skaits atbilstoši Iedzīvotāju reģistra datiem uz 2021. gada 1. janvāri. Reorganizācijas plāna konstatējošajā daļā ietvertā informācija tiks izmantota jaunveidojamā novada pašvaldības administratīvās struktūras projekta izstrādei.  Administratīvo teritoriju un apdzīvoto vietu likuma pārejas noteikumu 14.punkts paredz, ka no 2021.gada 1.jūlija līdz 2021. gada 31. decembrim tiek nodrošināta pašvaldību institūciju, finanšu, mantas, tiesību un saistību pārdale starp:  1) Siguldas novada pašvaldību (reorganizējamā pašvaldība) un Ropažu novada pašvaldību, attiecībā uz Ropažu novada Vangažu pilsētu.  2) Preiļu novada pašvaldību (reorganizējamā pašvaldība) un Krāslavas novada pašvaldību, attiecībā uz Krāslavas novada Grāveru pagastu, Kastuļinas pagastu un Šķeltovas pagastu.  3) Limbažu novada pašvaldību (reorganizējamā pašvaldība) un Saulkrastu novada pašvaldību attiecībā uz Saulkrastu novada Skultes pagastu.  Ņemot vērā šī reorganizācijas procesa komplicētību, minētajām pašvaldībām ieteicama atsevišķas lietvedības organizēšana, ņemot vērā saistību un tiesību nodošanu.  Šajos minētajos gadījumos pēc pašvaldību vēlēšanām reorganizējamai pašvaldībai sanākot uz pirmo sēdi (2021.gada 1.jūlijā) tiek uzsākts reorganizācijas process atbilstoši noteikumos ietvertajiem nosacījumiem- nepieciešams sagatavot reorganizācijas plāna lemjošo daļu, kuras sagatavošanai reorganizējamā pašvaldība izveido reorganizācijas komisiju, reorganizējamās pašvaldības dome un iegūstošās pašvaldības dome pieņem lēmumu par reorganizācijas plāna lemjošās daļas apstiprināšanu. Pēc tam, kad reorganizējamās pašvaldības un iegūstošās pašvaldības domes priekšsēdētāji paraksta pieņemšanas un nodošanas aktus un nodod attaisnojuma dokumentu atvasinājumus reorganizējamās pašvaldības institūcijas, finanses, manta, tiesības un saistības pāriet iegūstošai pašvaldībai.  Skaidrojumi par reorganizējamai un iegūstošai pašvaldībai veicamajām darbībām tiks sniegti VARAM izstrādātajā metodikā jaunveidojamo novadu darbības uzsākšanai, kas publicēta VARAM tīmekļa vietnē <https://www.varam.gov.lv/lv/atr-planosanas-platforma>, kas tiks papildināta pēc noteikumu projekta apstiprināšanas Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Finanšu ministrija, Centrālā finanšu un līgumu aģentūra, Latvijas Pašvaldību savienība. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs pašvaldības, kuras veiks administratīvo teritoriju robežu grozīšanu vai sadalīšanu, tai skaitā 2021.gada administratīvi teritoriālās reformas realizācijas ietvaros veicot apvienošanos un teritorijas sadalīšanu. |
| 2. | Tiesiskā regulējuma ietekme uz tautsaimniecību un administratīvo slogu | Pašvaldību lēmumiietekmēs konkrētās teritorijas adresāciju, radīs slogu pašvaldību darbiniekiem nododamo pašvaldības institūciju grāmatvedības, lietvedības u.c. speciālistiem. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Īstenojot 2021.gada administratīvi teritoriālo reformu pašvaldības tiek apvienotas un atbilstoši Administratīvo teritoriju un apdzīvoto vietu likuma pārejas noteikumu 6.punktam jaunievēlētā novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja. Lai nodrošinātu, ka apvienojamo pašvaldību institūcijas, finanses, manta, tiesības un saistības tiktu uzskaitītas un šī infromācija tiktu izvērtēta izstrādājot jaunveidojamā novada administratīvās struktūras projektu, tiek noteikts, ka apvienojamajām pašvaldībām līdz 2021.gada 31.janvārim jāsagatavo reorganizācijas plāna konstatējošā daļa.  Administratīvo teritoriju un apdzīvoto vietu likumā noteiktas administratīvās teritorijas, kurām tiek mainītas teritoriālā iedalījuma vienību robežas – Aglonas novada Grāveru pagasts, Kastuļinas pagasts un Šķeltovas pagasts, Inčukalna novada Vangažu pilsēta un Limbažu novada Skultes pagasts, un kuras veic pašvaldību institūciju, finanšu, mantas, tiesību un saistību pārdali no 2021.gada 1.jūlija līdz 31.decembrim atbilstoši Administratīvo teritoriju un apdzīvoto vietu likuma pārejas noteikumu 14.punktam.  Administratīvi teritoriālās reformas ietvaros pašvaldībām tiks piešķirta vienreizēja dotācija, kas paredzēta, lai līdzfinansētu administratīvi teritoriālās reformas īstenošanas rezultātā radušos administratīvos izdevumus, pašvaldībām apvienojoties, piemēram, izdevumus, kas saistīti ar pārreģistrāciju (t.sk. īpašumu reģistrāciju zemesgrāmatā).  Pēc administratīvi teritoriālās reformas realizācijas pašvaldības var veikt administratīvo teritoriju robežu precizējumus (grozīšanu vai sadalīšanu), un šajā procesā var tikt skartas pašvaldības institūcijas, finanses, manta, tiesības un saistības. Reorganizācijas plānu izstrādi, inventarizāciju, īpašumtiesību pārreģistrāciju u.c. izdevumus, kas varētu rasties reorganizācijas procesa īstenošanas gaitā, reorganizējamā pašvaldība un iegūstošā pašvaldība sedz no sava budžeta, tādēļ šo izdevumu apmērs nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta 2009.gada 17.novembra noteikumi Nr.1330 “Kārtība, kādā sagatavojami un iesniedzami dokumenti administratīvi teritoriālā iedalījuma un apdzīvoto vietu statusa noteikšanas jautājumu izlemšanai”, reorganizējamās pašvaldības un iegūstošās pašvaldības saistošie noteikumi. |
| 2. | Atbildīgā institūcija | Reorganizējamā un robežu grozīšanā vai sadalīšanā skartā pašvaldība. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvjus aicinot līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv/lv>. |
| 2. | Sabiedrības līdzdalība projekta izstrādē | Noteikumu projekts un tā anotācija 2020.gada 16.jūnijā tika publicēta VARAM tīmekļvietnē [www.varam.gov.lv](http://www.varam.gov.lv) un 2020. gada 17.jūnijā nosūtīts Valsts kancelejai, lai publicētu Valsts kancelejas tīmekļvietnē <https://www.mk.gov.lv/lv> sadaļā “Sabiedrības līdzdalība”. |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmēs pašvaldības, kuras veiks administratīvo teritoriju robežu grozīšanu vai sadalīšanu.  Ietekme uz cilvēkresursiem pašvaldību institūcijās būs atkarīga no pašvaldību pieņemtajiem lēmumiem, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums. |
| 3. | Cita informācija | Nav. |

Vides aizsardzības un reģionālās attīstības ministrs Juris Pūce

I. Sniega-Sniedziņa, 67026493

[ilze.sniega@varam.gov.lv](mailto:ilze.sniega@varam.gov.lv)